<classify> NAIBU Waziri, Ofi si ya Waziri Mkuu, anayeshughulikia Kazi, Vijana na Ajira, Anthony Mavunde ameingilia kati mgogoro wa kazi kati ya wafanyakazi wa Hoteli za Impala na Naura dhidi ya mwajiri wao, kufuatia malalamiko ambayo yaliwasilishwa katika ofi si ya Idara ya Kazi Makao Makuu.Hayo yamejiri mkoani Arusha juzi, baada ya Mavunde kupokea malalamiko mbalimbali ikiwa ni pamoja na wafanyakazi kutokulipwa mishahara kwa miezi zaidi ya sita na ukiukwaji mkubwa wa Sheria za Kazi.Kama mwajiri unapaswa kufuata sheria na miongozo ya ajira mahala pa kazi ili kila mfanyakazi aweze kupata haki yake, kwa kutekeleza hayo wote mtanufaika na kuwa na mahusiano mazuri kati ya mwajiri na waajiriwa bila matatizo yoyote, alisema Mavunde.Mavunde ambaye aliongozana na Kamishna wa Kazi, Kanali Francis Mbindi baada ya kusikiliza pande zote mbili alitoa maagizo. Jambo la kwanza alitaka ifikapo Machi 31, mwaka huu, wafanyakazi walipwe mishahara yao yote kwa miezi yote waliyofanya kazi kama ambavyo mwajiri aliahidi kimaandishi.Januari 31, mwaka huu mwajiri anapaswa kutanguliza mishahara ya miezi miwili, kabla hajamaliza kulipa miezi yote iliyobaki. Suala la pili Kamishna wa Kazi asimamie utekelezaji wa Sheria za Kazi katika hoteli hizo, hasa malipo ya ziada na likizo.Aidha Shirika la Taifa la Hifadhi ya Jamii NSSF limfikishe mwajiri mahakamani mara moja, kwa kushindwa kuwasilisha makato ya michango ya wafanyakazi kwenye mfuko huo, ilihali wafanyakazi hao walikuwa wanakatwa mishahara yao.Pia mashauri yote dhidi ya mwajiri yaliyopo mahakamani, hayapaswi kuingiliwa mpaka yatakapoamuriwa, isipokuwa kama kuna nafasi ya kujadiliana nje ya mahakama ni vyema ikatumiwa kwa maslahi mapana ya pande zote mbili. Mkuu wa Wilaya wa Arusha, Gabriel Daqaro aliwashukuru wafanyakazi hao, kwa uvumilivu mkubwa na kufuata utaratibu wa kuwasilisha madai yao.Aliahidi kushirikiana na Ofisi ya Kazi Mkoa, kuhakikisha maagizo yaliyotolewa yanatekelezeka. Mkurugenzi Mtendaji wa Hoteli za Impala na Naura, Randy Mrema alikiri kuwepo na mapungufu makubwa katika utekelezaji wa sheria za kazi. Aliahidi kurekebisha kasoro zote, ambazo zimechangiwa kwa kiasi kikubwa na changamoto ya ukata wa fedha.Aliahidi kuja na mkakati wa upatikanaji wa fedha ndani ya kipindi kifupi, kunusuru hali ya wafanyakazi na kuboresha huduma za hoteli hizo, amabazo zilijizolea umaarufu mkubwa enzi za uhai wa Faustine Mrema marehemu sasa, ambaye alikuwa mmiliki wake kabla mauti hayajamfika.  <topic>: kitaifa 